शिक्षा के साथ सेवाभाव की सोच बनाना भी जरूरी : गोठवाल
राजकीय लोहिया कॉलेज के एनएसएस की प्रथम चतुर्थ इकाई के लग रहे शिविर में स्वयंसेवकों ने गांव के 222 घरों का सर्वेक्षण कर उनके रहन-सहन, आर्थिक, सामाजिक स्थिति का रिकार्ड तैयार किया। शनिवार को हुई व्याख्यानमाला में आसींद के राजकीय कॉलेज के व्याख्याता उम्मेद गोठवाल ने कहा कि शिक्षा के साथ साथ सेवाभाव की सोच का विकास करने पर ही देश को उन्नत और विकसित किया जा सकता है। उन्होंने कहा कि इसके लिए एनएसएस एक उपयोगी प्लेटफार्म है, जिसके जरिए स्वयंसेवक इस दिशा में अहम भूमिका निभा सकते है। उन्होंने कविता के जरिए रोटी तैयार होने से पहले की प्रक्रिया यथा गूंथे जाने, बेले जाने, सिकाई करने का हवाला देते हुए कहा कि इसी प्रकार हम भी अपने जीवन को विभिन्न पायदानों से गुजरते हुए अच्छे व्यक्तित्व का विकास करे।
इस दौरान स्वयंसेवक हेमंत शर्मा ने स्वरचित देशभक्ति की कविता के जरिए वर्तमान व्यवस्था पर करारा व्यंग्य किया। शिविर प्रभारी डॉ. जगजीतसिंह कविया डॉ. रवींद्रकुमार ने एनएसएस शिविर के जरिए की गई गतिविधियों की जानकारी दी। शिविर में शामिल दोनों इकाइयों के 100 स्वयंसेवकों ने छह दिनों में गांव का सर्वेक्षण कर प्रत्येक घर की रिपोर्ट तैयार की। सर्वेक्षण रिपोर्ट के मुताबिक गांव में 1406 की आबादी में 141 परिवार बीपीएल, 81 परिवार एपीएल के है। 71 परिवारों ने जीवन बीमा करवा रखा है, 42 परिवारों के पास केसीसी कार्ड और 129 परिवारों के पास मननरेगा कार्ड है। 15 परिवार अभी भी कच्चे घर में रहते है। 70 प्रतिशत परिवार कृषि पर निर्भर है। गांव में 80 प्रतिशत से अधिक परिवार अभी खाना चूल्हे पर बनाते है, तो 28 घरों में शौचालय नहीं है। 45.50 परिवारों में किसी ना किसी प्रकार का नशा किया जाता है। इस रिपोर्ट के आधार पर स्वयंसेवकों ने जागरूकता की अलख जगाई।
ढाणीलालसिंहपुरा में हुई वाद विवाद प्रतियोगिता
ढाणीलालसिंहपुरा के स्कूल में लग रहे राजकीय लोहिया कॉलेज की एनएसएस की द्वितीय तृतीय इकाई के शिविर में शनिवार को नशा समाज देश के लिए खतरा विषय पर वाद विवाद प्रतियाेगिता हुई। इसमें भारती प्रजापत प्रथम लोकेश शर्मा द्वितीय स्थान पर रहे। व्याख्यानमाला में प्रो. एसडी सोनी ने सोसल मीडिया पर विचार व्यक्त किए। प्राचार्य डाॅ. एमडी गोरा ने भी विचार व्यक्त किए। संचालन डॉ. मूलचंद ने किया।
ध्वजावतरण कर किया शिविर का समापन
राजकीयउच्च प्राथमिक विद्याालय नं. 4 में चूरू बालिका महाविद्यालय के राष्ट्रीय सेवा योजना के सात दिवसीय विशेष शिविर का समापन घ्वजावतरण कर किया गया। डॉ. शेरसिंह बीदावत की अध्यक्षता में हुए समापन समारोह के के मुख्य अतिथि रिनु सिंह और विशिष्ट अतिथि रामगोपाल बहड़ राजेश मंडावेवाला थे। निदेशक डॉ. ओपी शर्मा, प्राचार्य आशा कोठारी, सचिव शोभाराम बणीरोत ने विचार व्यक्त किए। शिविर प्रभारी सीमा बेदी नें सात दिवसीय गतिविधियों की रिर्पोट प्रस्तुत की। शिविर के दौरान हुई प्रतियोगिताओं में श्रेष्ठ प्रदर्शन करने वाली स्वयंसेविकाओं को सम्मानित किया गया।
चूरू. रासेयो शिविर के समापन पर विजेताओं को पुरस्कृत करते अतिथि।
चूरू. गाजसर स्थित रामावि में राजकीय लोहिया कॉलेज के शिविर में उपस्थित स्वयंसेवक।
चूरू. गाजसर के रामावि में लगे एनएसएस शिविर में बोलते प्रो. उम्मेद गोठवाल।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva